La lletrada de la Comissió, exercint funcions de secretària tècnica suplent per designació de la Presidenta i per aquest Ple, relaciona les Reclamacions que han tingut entrada des del darrer Ple que va tenir lloc el passat 20 de juny de 2019, que són les que van del número d'expedient 376/2019 a 382/2019, ambdós inclosos.
Proposta de Resolució de desestimació de la Reclamació 179/2019
La senyora Elisabet Samarra, ponent de la Proposta de resolució de desestimació de la Reclamació 179/2019 formulada contra el Departament de la Presidència de la Generalitat de Catalunya en relació amb informació sobre les persones proposades com a relators d'una mesa de diàleg entre la Generalitat de Catalunya i el Govern d'Espanya, destaca que durant la tramitació de la reclamació es va celebrar una sessió de mediació que va finalitzar sense acord i que, atès que la Generalitat constata que la informació no existeix, procedeix desestimar la pretensió de la persona reclamant.
Proposta de resolució d'estimació de la Reclamació 246/2019
La senyora Elisabet Samarra, ponent de la Proposta d'estimació de la Reclamació 246/2019 formulada contra l'Ajuntament de Sant Jordi Desvalls en relació amb expedient de desagrupació per al sosteniment en comú del lloc de treball de secretaria intervenció, destaca la manca de col·laboració de l'Ajuntament durant la tramitació de la reclamació, i afegeix que, la persona reclamant té dret a accedir a la informació, sense que hi concorrin límits que puguin restringir-ne l'accés.
Proposta de Resolució d'estimació parcial i inadmissió parcial de la Reclamació 283/2019
El senyor Josep Mir, ponent de la Proposta de resolució d'estimació parcial i inadmissió de la Reclamació 283/2019 interposada contra el Consell Comarcal del Segrià, destaca que la sol·licitud, de la que deriva la Reclamació, conté tres pretensions: que l'Administració es faci càrrec de la reparació del vehicle de la persona reclamant, que li expliquin quin és el procediment que ha de seguir per tal de procedir a la reparació del vehicle i que aquest procediment es realitzi amb la major brevetat possible.
El ponent afegeix que, atès que dues de les tres pretensions no són informació pública, cal inadmetre la reclamació pel que fa aquests dos punts, i estimar-la pel que fa a la pretensió relativa a l'obtenció d' informació sobre el procediment per a reparar el seu vehicle.
Proposta de resolució d'estimació parcial de la Reclamació 300/2019
La senyora Elisabet Samarra, ponent de la Proposta de resolució d'estimació parcial de la Reclamació 300/2019, formulada contra l'Entitat Municipal Descentralitzada, i que té per objecte diversa informació sobre les places d'agutzil i vigilant, exposa les pretensions de la persona reclamant i explica que, entre elles, hi ha una consulta jurídica que quedaria fora de l'objecte d'aquest procediment i, per tant, la reclamació és estimada parcialment.
Proposta de resolució de desestimació de la Reclamació 305/2019
El senyor Josep Mir, ponent de la Proposta de resolució de desestimació de la Reclamació 305/2019, formulada contra la Direcció General de la Funció Pública, del Departament de Polítiques Digitals i Administració Pública, i que té per objecte diversos documents relacionats amb una prova selectiva i la seva correcció, exposa que l'Administració ha acreditat, durant el procediment de reclamació, que no té en el seu poder la informació reclamada.
Per aquest motiu, procedeix desestimar la Reclamació.
Proposta de resolució d'estimació parcial i inadmissió parcial de la Reclamació 321/2019
El senyor Josep Mir, ponent de la Proposta de resolució d'estimació parcial i inadmissió parcial de la Reclamació 321/2019, formulada contra la Universitat de Girona i que té per objecte l'accés a determinades actuacions fetes a càrrec de tres partides pressupostàries, exposa els elements més destacats de la tramitació de la reclamació i proposa canviar el sentit de la resolució per desestimació parcial atès que la Universitat hauria donat resposta.
Proposta de resolució de finalització de la Reclamació 327/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 327/2019, formulada contra la Gerència de Participació, drets de la ciutadania i transparència, de l'Ajuntament de Barcelona, i que té per objecte l'accés a diverses dades sobre accessibilitat de les instal·lacions i equipaments, exposa els elements de la tramitació que han estat determinants del sentit de la resolució proposada.
Proposta de resolució de finalització de la Reclamació 328/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 328/2019, exposa que el procediment finalitza per la pèrdua d'objecte atès que l'Ajuntament de Barcelona ha lliurat la informació reclamada.
Proposta de resolució de finalització de la Reclamació 329/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 329/2019, formulada contra l'Ajuntament de Barcelona, i que té per objecte diverses dades sobre places d'aparcament per a vehicles adaptats, exposa els elements que motiven la pèrdua d'objecte de la reclamació.
Proposta de resolució de finalització de la Reclamació 331/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 331/2019 per pèrdua d'objecte, formulada contra l'Ajuntament de Barcelona i relativa a diverses dades sobre la pràctica esportiva de les persones amb discapacitat, atès que l'Administració reclamada ha facilitat la informació a la persona reclamant.
Proposta de resolució de d'estimació parcial i pèrdua parcial d'objecte de la Reclamació 333/2019
El senyor Josep Mir, ponent de la Proposta de resolució d'estimació parcial i de pèrdua parcial de la Reclamació 333/2019, formulada contra el Departament de la Presidència, de la Generalitat de Catalunya, i relativa a les mesures per fomentar l'accés de les persones amb discapacitat a l'ocupació pública, destaca de la tramitació de la reclamació la necessitat de requerir al Departament de la Presidència que complementi la derivació en els termes exigits legalment, i faciliti a la persona reclamant les dades de contacte de l'òrgan al qual s'ha derivat la sol·licitud d'accés a la informació pública.
Proposta de resolució de finalització de la Reclamació 334/2019 per pèrdua d'objecte
El senyor Josep Mir, ponent d'aquesta Proposta de resolució, exposa els elements més destacats de la tramitació d'aquest procediment que finalitza per pèrdua sobrevinguda de l'objecte d ela reclamació, atès que l'Administració, l'Ajuntament de Barcelona, ha lliurat a la persona reclamant la informació.
Proposta de resolució d'estimació de la Reclamació 335/2019
El senyor Josep Mir, ponent de la Proposta de resolució d'estimació de la Reclamació 335/2019, formulada contra el Departament de Presidència, de la Generalitat de Catalunya, i relativa a les mesures per accelerar la publicació del Codi d'Accessibilitat, detalla els elements més significatius de la tramitació de la reclamació.
Proposta de resolució de finalització de la Reclamació 347/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 347/2019 per pèrdua d'objecte, formulada contra la Secretaria d'Infància, Adolescència i Joventut, de la Generalitat de Catalunya, i relativa a informació relacionada amb els albergs de joventut i places per a persones amb discapacitat, exposa la tramitació que s'ha seguit en relació amb aquesta Reclamació i destaca que l'Administració reclamada ha facilitat la informació a la persona reclamant.
Proposta de resolució de finalització de la Reclamació 353/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 353/2019 per pèrdua d'objecte, interposada contra l'Ajuntament de La Torre de l'Espanyol, i relativa a les al·legacions a una llicència d'obres, exposa que és pertinent canviar el sentit de la resolució atès que la persona reclamant ha fet arribar a la Comissió noves al·legacions manifestant el seu desistiment del procediment.
Proposta de resolució de finalització de la Reclamació 357/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 357/2019 per pèrdua d'objecte, formulada contra l'Ajuntament de Vinebre i relativa a diverses dades sobre les al·legacions a una llicència d'obres, exposa que és pertinent canviar el sentit de la resolució atès que la persona reclamant ha fet arribar a la Comissió noves al·legacions manifestant el seu desistiment del procediment.
Proposta de resolució de finalització de la Reclamació 358/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 358/2019 per pèrdua d'objecte, formulada contra l'Ajuntament de Miravet i relativa a les al·legacions a una llicència d'obres, exposa que atès que l'Administració ha estimat el dret d'accés, procedeix finalitzar el procediment per la pèrdua del seu objecte.
S'acorda esmenar el contingut dels antecedents, afegint les darreres al·legacions de la persona reclamant.
Proposta de resolució de finalització de la Reclamació 361/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 361/2019, per pèrdua d'objecte, interposada contra el Departament de Treball, Afers Socials i Famílies, de la Generalitat de Catalunya, i relativa a un informe sobre eliminació de barreres arquitectòniques, exposa els elements de la tramitació que motiven la pèrdua de la reclamació.
Proposta de resolució d'inadmisisó de la Reclamació 378/2019
La senyora Elisabet Samarra, ponent de la Proposta de resolució d'inadmisisó de la Reclamació 378/2019, formulada contra el Jutjat Social de Girona, i relativa a un expedient judicial, exposa els elements més destacats d'aquesta reclamació i que finalitza per inadmissió.
La presidenta de la Comissió aixeca la sessió de la qual, com a secretària en substitució, estenc aquesta acta.